b'\n_START_ARTICLE_\nHMS Valkyrian\n_START_SECTION_\nValmistus\n_START_PARAGRAPH_\nKokonaan puusta valmistettu alus tilattiin Karlskronan telakalta ja se laskettiin vesille 7. lokakuuta 1852. Alus otettiin palveluksen esikuntalaivana seuraavana vuonna._NEWLINE_Alus oli kolmimastoinen ja sen purjepinta-ala oli 489 neli\xc3\xb6metri\xc3\xa4. Sille asennettiin yksi Motala-h\xc3\xb6yrykone, jolle h\xc3\xb6yry\xc3\xa4 tuotti kaksi kattilaa. H\xc3\xb6yrykone tuotti 140 hevosvoimaa yhteen akseliin ja alus saavutti 10 solmun huippunopeuden.\n_START_SECTION_\nPalvelus\n_START_PARAGRAPH_\nAlus riisuttiin aseista vuonna 1872 ja se siirrettiin kuljetusalukseksi. My\xc3\xb6hemmin alusta kutsuttiin ainoastaan h\xc3\xb6yryalukseksi. Alus poistettiin palveluksesta 1. helmikuuta 1895 ja se sijoitettiin majoitusalukseksi.'